KIRJALLINEN KYSYMYS E-0367/02

esittäjä(t): Jan Mulder (ELDR) komissiolle

(14. helmikuuta 2002)

Aihe: Selonteko turkiseläinten hyvinvoinnista

Eläinten terveyttä ja hyvinvointia käsittelevä tiedekomitea julkisti 12. ja 13. joulukuuta 2001 selonteon turkistuotantoa varten kasvatettujen eläinten hyvinvoinnista.

Hiljattain Alankomaiden lehdistössä ilmestyneessä artikkelissa (Agrarisch Dagblad, 30. tammikuuta 2002 ilmestynyt numero) esitettiin, että edellä mainittu tiedekomitea muutti tuntuvasti työryhmän tutkijoiden johtopäätöksiä. Tutkija ja selonteon valmistelleen työryhmän jäsen De Jonge, toteaa kyseisessä artikkelissa, että myönteiset havainnot minkkien hyvinvoinnista olivat poistettu selonteosta.

1. Voiko komissio vahvistaa, että edellä mainittu tiedekomitea mukautti tietoja mainittuun tapaan?

2. Jos tiedekomitea näin teki, voiko komissio ilmoittaa, mitkä syyt johtivat tietojen mukauttamiseen?

3. Katsooko komissio, että nykyinen selonteko antaa oikean kuvan turkiseläinten hyvinvoinnista yhteisössä?

4. Tekeekö komissio selonteosta johtopäätöksiä sovellettavaa yhteisön politiikkaa varten?

David Byrnen komission puolesta antamayhteinen vastauskirjallisiin kysymyksiin E-0285/02 ja E-0367/02

(20. maaliskuuta 2002)

Eläinten terveyttä ja hyvinvointia käsittelevä tiedekomitea on yksi niistä kahdeksasta tiedekomiteasta, jotka perustettiin tiedekomiteoiden perustamisesta kuluttajien terveyden ja elintarvikkeiden

turvallisuuden alalla 23. heinäkuuta 1997 tehdyllä komission päätöksellä 97/579/EY.(1) Tiedekomitea antaa riippumattomia tieteellisiä neuvoja riskinarviointiin, jossa tarkastellaan kansanterveyteen, eläinten terveyteen ja hyvinvointiin jne. mahdollisesti kohdistuvia riskejä. Komissio ei puutu prosessiin, jotta voidaan varmistaa, ettei kansalaisten luottamus riskinarvioinnin avoimuuteen ja riippumattomuuteen järky.

Tiedekomitean alainen eläinten hyvinvointia käsittelevä alakomitea perusti työryhmän, jonka tehtävänä oli laatia alakomitealle raportti turkistuotantoa varten pidettävien eläinten hyvinvoinnista. Työryhmälle tehtiin selväksi, että komission päätöksen mukaisesti alakomitean tehtävänä on laatia ja hyväksyä lausuntoluonnos ja toimittaa se tiedekomitealle, joka hyväksyy lausunnon lopullisesti sitä tarkasteltuaan ja mahdollisesti muutettuaan. Asiassa noudatettiin tätä menettelyä. Työryhmän raportin perinpohjaisen tarkastelun jälkeen alakomitea hyväksyi lausuntoluonnoksen 26. marraskuuta 2001 ja tiedekomitea lopullisen lausunnon 12.13. joulukuuta 2001. Komissio on vakuuttunut, että asiassa noudatettiin tiedekomiteoiden perustamista koskevan ja niiden toimintaa sääntelevän komission päätöksen säännöksiä.

Lausunnon hyväksymisen jälkeen eräs työryhmän jäsenistä lähetti työryhmän kahdeksasta jäsenestä kuuden puolesta komissiolle ja eläinten terveyttä ja hyvinvointia käsittelevälle tiedekomitealle kirjeen. Kirjeessä esitetyistä näkemyksistä keskusteltiin eläinten hyvinvointia käsittelevän alakomitean kokouksessa 21. tammikuuta 2002 ja tiedekomitean kokouksessa 5. helmikuuta 2002. Tiedekomitea päätti vastata työryhmän jäsenille ja julkaista Internetissä oikaisun,(2) joka sisältää tiedekomitean hyväksymät muutokset.

Komissio pidättää itsellään oikeuden tehdä lopullinen päätös aiheellisista jatkotoimista. Tämä noudattaa toimintamallia, jonka mukaan tieteellisen riskinarvioinnin tekevät riippumattomalla ja avoimella tavalla tiedekomiteat kun taas riskienhallinta kuuluu komissiolle ja yhteisön muille toimielimille. Turkistarhauksen osalta komissio päättää näin ollen siitä, mitä jatkotoimia mahdollisesti tarvitaan, ja toimittaa mahdolliset säädösehdotukset jäsenvaltioille ja/tai parlamentille. Eläinten terveyttä ja hyvinvointia käsittelevän tiedekomitean lausunto otetaan tässä yhteydessä huomioon.

(1) EYVL L 237, 28.8.1997.

(2) Ks. http://europa. eu. int/comm/food/fs/sc/scah/outcome_en. html

opinions.